6 Re tlhaloganya ‘baperesiti bao ba ga Jehofa’ e le Bakeresete ba ba tloditsweng ba ba nang le seabe mo “tsogong ya ntlha” e bile “ba tla nna baperesiti ba Modimo le ba ga Keresete, mme ba tla busa e le dikgosi le ene ka dingwaga di le sekete.” (Tshen. 20:6) Mo godimo ga moo, go na le Bakeresete ba le bantsi ba ba ikanyegang ba ba nang le tsholofelo ya go tshela mo lefatsheng. Bano le fa ba dirisana mmogo le ba ba tla direlang kwa legodimong, ke batswakwa ka tsela ya tshwantshetso. E re ka ba ema nokeng le go dira mmogo le “baperesiti ba ga Jehofa,” go ntse jaaka e kete ke “balemirui” le “babaakanyi ba mefine.” Fa ba ntse ba rera le go ruta batho, ba thusa go tlhagolela dinonofo tse moya o di tlhagisang e le go galaletsa Modimo. Eleruri, batlodiwa le ba “dinku tse dingwe” ba batla batho ba ba dipelo di ikanyegang ba ba ratang go direla Modimo ka bosakhutleng.—Joh. 10:16.